**ROMÂNIA**

**JUDEŢUL SATU MARE
MUNICIPIUL SATU MARE**

**Cabinet Primar**
Nr. de înregistrare: 66931/16.11.2023

 Primarul Municipiului Satu Mare, Kereskényi Gábor

 În temeiul prevederilor art. 136 alin. (1) din O.U.G.nr.57/20019 privind Codul Administrativ, cu modificările și completările ulterioare îmi exprim iniţiativa de promovare a proiectului de hotărâre: ,, aprobarea înaintării spre finanţare de către Direcția de Asistenţă Socială Satu Mare a propunerii de proiect ,, Îmbătrânire Activă și Implicare Comunitară ″ finanţat prin Programul Incluziune și Demnitate Socială ( PoIDS) 2021-2027 ", în susţinerea căruia formulez următorul:

**REFERAT DE APROBARE**

Programul Incluziune și Demnitate Socială (PoIDS) vine cu un ansamblu de măsuri integrate prin care sprijină aplicarea strategiilor naționale și locale pentru a contribui în mod direct la susținerea procesului de reducere a fenomenului sărăciei și la susținerea grupurilor vulnerabile în vederea depășirii situației de excludere socială și ne oferă oportunitatea dezvoltării de proiecte care să asigure protecţia şi integrarea persoanelor vârstnice aflate în situaţii de dependenţă şi/sau în risc de excluziune socială, prin înfiinţarea unui Centru de zi de asistenţă şi recuperare.

Pentru a dezvolta serviciile și infrastructura de îngrijire la domiciliu, de îngrijire pe termen lung și de îngrijire comunitară, în special pentru persoanele în vârstă, prin Prioritatea 06 - Servicii de suport pentru persoane vârstnice vor fi sprijinite persoanele vârstnice, categorie afectată de sărăcie, de boli cronice, de izolare, excluziune socială și de lipsa serviciilor sociale de îngrijire pentru bătrâni.

În cadrul acestei cereri de propuneri de proiecte solicitanții eligibili sunt, furnizori de servicii sociale publici și privați autorizați acreditați în condițile legii în parteneriat cu autorități publice locale din localitatea/localitățile în care se implementează proiectul.

 Valoarea maximă eligibilă a unui proiect nu poate depăși echivalentul în lei a 1.625.000 euro. Contribuţia eligibilă minimă a solicitantului reprezintă procentul de 2% din valoarea totală eligibilă a proiectului propus, care va fi suportat de către solicitant. Proiectul va avea o durată de maxim 48 luni.

 Prin propunerea de proiect:,, Îmbătrânire Activă și Implicare Comunitară ″, Direcția de Asistență Socială Satu Mare, intenționează să reabiliteze imobilul situat în Municipiul Satu Mare str.Parcului nr.1, în vederea înființării unui centru de zi de asistență și recuperare, centru în care se vor asigura servicii de îngrijire personală, integrat cu serviciile complementare de recuperare și reabilitare funcțională (terapii de recuperare/reabilitare funcțională), activități terapeutice și ocupaționale, precum și consiliere psihologică, asistență şi suport pentru familia persoanei vârstnice, etc.

 Față de cele expuse mai sus, propun spre analiză şi aprobare Consiliului Local al Municipiului Satu Mare, proiectul de hotărâre privind aprobarea înaintării spre finanţare de către Direcția de Asistenţă Socială Satu Mare a propunerii de proiect ,, Îmbătrânire Activă și Implicare Comunitară ″ finanţat prin Programul Incluziune și Demnitate Socială ( PoIDS) 2021-2027.

**PRIMAR**

Kereskényi Gábor